Bil-ħila tan-nies tagħha u bir-riżorsi minerali li għandha, l-aktar iż-żejt u l-gass naturali, l-Alġerija tista� tkun wieħed mill-iktar pajjiżi sinjuri tal-Mediterran. Madwar 55% tal-popolazzjoni Alġerina ta� aktar minn 29 miljun ruħ hija magħmula minn żgħażagħ ta� taħt l-20 sena; 75% huma taħt it-tletin. Iżda minn dawk it-tfal li jattendu l-iskola primarja 3.3% biss jidħlu l-Universit�. 58% taż-żgħażagħ bejn it-18 u l-25 sena huma qiegħda. L-ewwel abitanti ta� l-Alġerija kienu l-Berberi, u għaldaqstant anki llum il-kultura Berbera, bil-lingwa u d-drawwiet tagħha, hi meqjusa bħala l-kultura indiġena, u ħafna awturi Alġerini jagħżlu li jiktbu bil-lingwa Berbera. Fl-Alġerija l-Berberi huma madwar 25% tal-popolazzjoni. Il-grupp ewlieni tal-Berberi jgħix fil-Kabylia fit-tramuntana tal-pajjiż. Minkejja l-influwenza tal-kultura għarbija, il-Berberi rnexxielhom iżommu l-identit� kulturali tagħhom, fost l-oħrajn permezz tat-twaqqif tal-Moviment Kulturali Berberu fis-Sebgħinijiet. Dan il-moviment qiegħed jaħdem biex il-lingwa Berbera, it-Tamazight, tingħata l-għarfien bħala lingwa nazzjonali u uffiċjali u tiddaħħal fl-iskejjel. Il-Kunflitt Bejn l-1834 u l-1962 l-Alġerija kienet maħkuma minn Franza. Minkejja l-benefiċċji soċjali u l-iżvilupp ekonomiku li seħħ f�dan il-perijodu, l-Alġerini kellhom iħabbtu wiċċhom ma� ħafna restrizzjonijiet. Fil-ġlieda għall-Indipendenza ta� bejn l-1954 u l-1962, Franċiżi mietu mal-100,000 u Alġerini mal-miljun ruħ. Barra minn hekk, fil-gwerra għall-Indipendenza maż-żewġ miljun ruħ saru refuġjati. Uħud isostnu li l-inkwiet kbir li għaddejja minnu l-Alġerija bħalissa huwa riżultat tal-problemi politiċi li l-Indipendenza baqgħet ma solvietx u tal-problemi ekonomiċi li tfaċċaw minħabba amministrazzjoni ħażina. Meta l-Gvern Alġerin ikkanċella l-elezzjonijiet ħielsa li kellhom isiru f�Jannar ta� l-1992 u li wisq probabbli kienu se jintrebħu mill-Front Islamiku tas-Salvazzjoni, bdiet tista� tgħid gwerra ċivili bejn il-Gvern u l-oppożizzjoni. F�din is-sitwazzjoni, qed ibatu l-aktar dawk li jemmnu fil-liberta� ta� l-espressjoni u dawk li ma jistgħux jiddefendu ruħhom. Bejn l-1992 u l-1997 inqatlu mal-50,000 ruħ. Ħafna oħrajn ħarbu mill-Alġerija u marru jfittxu kenn f�pajjiżi oħra, fosthom Malta. F�Diċembru ta� l-1991 il-Front Islamiku tas-Salvazzjoni rebaħ 189 siġġu minn total ta� 430 fl-ewwel parti ta� l-elezzjonijiet nazzjonali li fihom ħarġu jivvutaw ftit iktar minn nofs il-votanti. Hemm min jgħid li din ir-rebħa ma kinitx tirrifletti konvinzjoni reliġjuża qawwija imma x-xewqa tal-poplu li l-Front jiżviluppa u jimmodernizza l-pajjiż u, l-ewwel u qabel kollox, joffri mexxejja politiċi moralment integri. Bejn li l-gvern tal-ġurnata ma riedx jaċċetta l-idea ta� gvern immexxi mill-FIS u bejn li kien hemm għadd ta� organizzazzjonijiet demokratiċi, għaqdiet favur id-drittijiet tal-bnedmin u għaqdiet tan-nisa li talbu l-intervent tal-gvern, l-armata għamlet pressjoni biex il-President Chadli Benjedid jirriżenja u floku ħatret kumitat ta� tmexxija ta� ħamsa min-nies, illum immexxi minn Liamine Zeroual. Ħafna jsostnu li din l-interruzzjoni tal-proċess demokratiku wasslet għar-�radikalizzazzjoni� ta� l-Islam u daħħlet lill-Alġerija f�kunflitt imdemmi. Fl-1994, ngħidu aħna, il-Grupp Islamiku Armat ordna li l-iskejjel għolja u l-universitajiet kollha jingħalqu. L-iskejjel sfidaw din l-ordni u bejn il-bidu tas-sajf u Ottubru ta� dik is-sena nħarqu mas-sitt mitt skola u nqatlu ħafna edukaturi. Għadd ta� sorsi, fosthom rapporti ta� Impact International, L'Express International, Index on Censorship u Middle East Report ta� l-1995, isostnu li Franza, li tibża� li mewġa kbira ta� refuġjati Alġerini tiġi tħabbat fuq il-bibien tagħha, hi għal kollox kontra gvern Islamista fl-Alġerija u tagħti armi u appoġġ lill-armata Alġerina fil-ġlieda tagħha kontra l-gruppi Islamisti. Jingħad li Franza appoġġjat il-kolp ta� stat tal-11 ta� Jannar ta� l-1992. Skond l-Index on Censorship, meta l-FIS kien partit politiku legali, il-biċċa l-kbira ta� l-Islamisti wrew li kienu lesti joperaw fi ħdan il-qafas tal-kostituzzjoni pluralista. Jiġri x�jiġri, l-osservaturi jaqblu li jekk l-attitudni lejn l-Islamiżmu tibqa� waħda ta� konfrontazzjoni ħarxa se jibqa� jinxtered ħafna demm. Fit-taħditiet li saru f�Ruma f�Novembru ta� l-1994 u f�Jannar ta� l-1995 bl-inizjattiva tal-Komunit� ta� Sant�Eġidju, tmien partiti ta� l-oppożizzjoni ffirmaw ftehim, jew proposta ta� paċi, li jikkundanna l-vjolenza kontra ċ-ċivili u jitlob għal waqfien mill-ġlied, għat-tneħħija ta� l-istat ta� emerġenza, għal-legalizzazzjoni tal-FIS u għall-ħelsien tal-membri tagħhom li jinsabu l-ħabs. Il-ftehim jagħti wkoll idea tal-passi li jridu jittieħdu biex ikun hemm djalogu nazzjonali, elezzjonijiet demokratiċi u r-rispett tal-jeddijiet ċivili. Il-futur veru ta� l-Alġerija, bħal dejjem, jinsab fid-djalogu.